Tar, 29. rujna 2023.

Turistička zajednica općine Tar-Vabriga objavljuje

**JAVNI POZIV**

**za podnošenje ZAHTJEVA za dodjelu potpore manifestacijama u 2024. godini**

**I.** Predmet Javnog poziva je dodjela bespovratnih novčanih sredstava Turističke zajednice Općine Tar-Vabriga (dalje u tekstu: TZO) za manifestacije koje doprinose

sljedećim ciljevima:

- unapređenju/obogaćivanju turističkog proizvoda/ponude destinacije Tar-Vabriga

- stvaranju prepoznatljivog imidža turizma Tar-Vabriga,

- razvoju sadržaja koji omogućavaju produženje turističke sezone.

**II.** Sredstva potpore odobravat će se za organizaciju i realizaciju manifestacija iz

točke I., i to za zabavne, sportske, kulturne, gastronomske i ostale manifestacije.

**III.** Sredstva potpore **ne mogu se dodijeliti i koristiti za**:

- troškove redovnog poslovanja organizatora manifestacije (plaće i ostala primanja

zaposlenih, troškove prijevoza i putovanja, studijska putovanja, pokriće gubitaka,

poreze i doprinose, kamate na kredite, carinske i uvozne pristojbe ili bilo koje druge

naknade),

- izradu studija, elaborata, projektne i druge dokumentacije,

- sve druge troškove koji nisu vezani za realizaciju kandidirane manifestacije.

**IV.** Za sredstva potpore mogu se kandidirati pravne i fizičke osobe – trgovačka društva, obrti, zadruge, udruge, ustanove, ostale pravne i fizičke osobe (dalje u tekstu: Organizator).

**V.** Kriteriji za odobravanje potpore TZO Tar-Vabriga su:

* kvalitetna priprema i realizacija manifestacije (jasno definiran cilj i sadržaj/program),
* značaj manifestacije za razvoj i doprinos obogaćivanju turističke ponude i produženju sezone u destinaciji Tar-Vabriga procjena učinaka manifestacije na povećanje turističkog prometa,
* iskustvo i sposobnost organizatora manifestacije za kvalitetnu realizaciju,
* sudjelovanje interesnih subjekata javnog i privatnog sektora u organizaciji i realizaciji manifestacije,
* osigurano financiranje manifestacije (vlastita sredstva organizatora i interesnih subjekata),
* odnos tražene potpore i vlastitih sredstava,
* tradicija održavanja manifestacije/održivost.

**VI.** Potrebna dokumentacija za kandidiranje manifestacija za potporu TZO Tar-Vabriga:

1. obrazac ZAHTJEVA za dodjelu potpore manifestacijama koji je sastavni dio Javnog poziva (objavljen na internet stranicama TZO Tar-Vabriga
2. **www.tar-vabriga.com**),
3. dokaz o pravnom statusu organizatora manifestacije (preslika registra trgovačkog

društva, javne ustanove, zadruge, udruge, obrtnica);

**VII.** Organizatori manifestacije, kandidaturu s cjelokupnom dokumentacijom iz točke VI.,

**podnose Turističkoj zajednici općine Tar-Vabriga najkasnije do 20.10.2023.**

**Kandidature s nepotpunom dokumentacijom i nepotpuno ispunjenim ZAHTJEVOM za dodjelu potpore manifestacijama neće se razmatrati.**

**VIII.** Odluku o dodjeli sredstava potpore donosi Turističko vijeće TZO Tar-Vabriga temeljem pristiglih Zahtjeva. Popis manifestacija kojima će biti odobrena potpora biti će objavljen na Internet stranicama TZO Tar-Vabriga **www.tar-vabriga.com**

**IX.** S organizatorom kojem Turističko vijeće TZO Tar-Vabriga odobri potporu, Ured TZO Tar-Vabriga sklapa ugovor kojim se uređuju: način korištenja potpore, način praćenja realizacije manifestacije, isplata potpore, nadzor namjenskog korištenja potpore i druga pitanja vezana za organizaciju i realizaciju manifestacije i dodjelu potpore.

TZO Tar-Vabriga ima pravo praćenja realizacije manifestacije i kontrole namjenskog trošenja sredstava. Ako TZO Tar-Vabriga utvrdi nepravilnosti u korištenju potpore, naložit će organizatoru povrat potpore u dijelu u kojemu je utvrđena nepravilnost.

**X.** TZO Tar-Vabriga će odobrena sredstva potpore doznačiti organizatoru nakon realizacije manifestacije i po primitku cjelokupne potrebne dokumentacije utvrđene ugovorom (izvješće o realizaciji manifestacije i utrošenim sredstvima potpore po vrstama, foto i/ili druga dokumentacija kojom se dokazuje realizacija manifestacije, računi izvođača/dobavljača i dokaznice/dokumenti kojima se dokazuje realizacija manifestacije).

**XI. ZAHTJEV za dodjelu potpore projektima** može biti dostavljen u elektronskom obliku na e-mail: [info@tar-vabriga.com](mailto:info@tar-vabriga.com), u pismenom obliku na adresu: Turistička zajednica općine Tar-Vabriga, Istarska 8a, 52465 Tar ili na telefonski broj: +38552443520

Javni poziv je otvoren od dana objave na Internet stranicama TZO Tar-Vabriga na

**www.tar-vabriga.com**